
	ACTA 


	Expedient núm.: 
	Òrgan col·legiat: 

	JGL/2020/33 
	La junta de govern local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	31 d’agost de 2020 

	Durada 
	des de les 19.00 fins a les 21.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Mireia Irla i Solà


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	No

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/32 de la Junta de Govern Local de la sessió duta a terme el dia 24 d'agost de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres. 


ACTIVITATS INNÒCUES
	Expedient 1389/2020. Règim de comunicació – comerç al detall de nines i complements

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011.
Expedient: AI 12/2020
Activitat: comerç al detall de nines i complements
Registre d’entrada: 1869, de 28 d’agost de 2020
Resolució: 28 d’agost de 2020.


AFERS SOCIALS
	Expedient 2049/2019. Exempció pagament taxa recollida escombraries 

	Favorable
	Tipus de votació: unanimitat

	Vista la sol·licitud d’exempció del pagament de la taxa de recollida d’escombraries, corresponent al 1r trimestre de 2020, ja que es considera una ciutadana en risc d’exclusió social greu;
Vist l'acord de la Junta de Govern Local, de 27 de gener de 2020;
Vist l'informe emès per l'assistent social de l'Ajuntament i a proposta de l'alcalde i del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l'exempció sol·licitada pel 1r trimestre de 2020.


AIGÜES
	Expedient 1381/2020. Exempció pagament taxes (subministrament aigua, recollida escombraries i clavegueram), 2n trimestre de 2020 

	Favorable
	Tipus de votació: unanimitat

	Vista la sol·licitud d’exempció del pagament de les taxes, corresponents al segon trimestre de 2020, de subministrament d’aigua, recollida d’escombraries i clavegueram (número de contracte 57638) ja que l’establiment ha estat tancat a causa de la COVID-19;
Vist que al Ple de l’Ajuntament de Solsona del dia 7 de maig de 2020 es va aprovar l'acord per a la superació de la crisi socioeconòmica provocada per la COVID-19 a Solsona;
Vist que en el punt b) de les mesures previstes a l’àrea d’Hisenda i Administració, entre altres coses, preveia:
«Ajornament o exempció de taxes.
Exempció del cobrament de la taxa d’aquells serveis no prestats (..., 2n trimestre aigua i escombraries)»;
Vist que la Junta de Govern Local en la sessió duta a terme el dia 8 de juny de 2020 acordà fer efectiva l’exempció del cobrament del segon trimestre d’aigua i escombraries en els casos següents:
- En tots aquells establiments que, a causa de l’estat d’alarma, s’hagin vist obligats a tancar.
- En tots aquells establiments que, a causa de l’estat d’alarma, acreditin que no han tingut consum d’aigua.
- En tots aquells establiments que, tot i no estar obligats a tancar, acreditin haver tingut una davallada en la facturació del 75% o més en relació als mesos de març, abril i maig de l’any anterior.
Vist que la sol·licitant compleix amb els requisits aprovats per acord de la Junta de Govern Local del dia 8 de juny de 2020,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita. L’exempció es limita al consum d’aigua i a les escombraries. Sí que es cobraran els imports corresponents al cànon de l’aigua d’acord amb el que ha decidit el Govern de la Generalitat, a través de l’Agència Catalana de l’Aigua, i s’aplicarà una reducció del 50% del cànon de l’aigua, amb caràcter universal, per a tots els usuaris domèstics durant els mesos d’abril i maig i també s’aplicarà una reducció del 50% del cànon que paguen les indústries i la resta d’activitats econòmiques.


 

	Expedient 1384/2020. Exempció pagament taxes (subministrament aigua, recollida escombraries i clavegueram), 2n trimestre de 2020 

	Favorable
	Tipus de votació: unanimitat

	Vista la sol·licitud d’exempció del pagament de les taxes, corresponents al segon trimestre de 2020, de subministrament d’aigua, recollida d’escombraries i clavegueram (número de contracte 58841) ja que l’establiment ha estat tancat a causa de la COVID-19;
Vist que al Ple de l’Ajuntament de Solsona del dia 7 de maig de 2020 es va aprovar l'acord per a la superació de la crisi socioeconòmica provocada per la COVID-19 a Solsona;
Vist que en el punt b) de les mesures previstes a l’àrea d’Hisenda i Administració, entre altres coses, preveia:
«Ajornament o exempció de taxes.
Exempció del cobrament de la taxa d’aquells serveis no prestats (..., 2n trimestre aigua i escombraries)»;
Vist que la Junta de Govern Local en la sessió duta a terme el dia 8 de juny de 2020 acordà fer efectiva l’exempció del cobrament del segon trimestre d’aigua i escombraries en els casos següents:
- En tots aquells establiments que, a causa de l’estat d’alarma, s’hagin vist obligats a tancar.
- En tots aquells establiments que, a causa de l’estat d’alarma, acreditin que no han tingut consum d’aigua.
- En tots aquells establiments que, tot i no estar obligats a tancar, acreditin haver tingut una davallada en la facturació del 75% o més en relació als mesos de març, abril i maig de l’any anterior.
Vist que la sol·licitant compleix amb els requisits aprovats per acord de la Junta de Govern Local del dia 8 de juny de 2020,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda concedir el que sol·licita. L’exempció es limita al consum d’aigua i a les escombraries. Sí que es cobraran els imports corresponents al cànon de l’aigua d’acord amb el que ha decidit el Govern de la Generalitat, a través de l’Agència Catalana de l’Aigua, i s’aplicarà una reducció del 50% del cànon de l’aigua, amb caràcter universal, per a tots els usuaris domèstics durant els mesos d’abril i maig i també s’aplicarà una reducció del 50% del cànon que paguen les indústries i la resta d’activitats econòmiques.


 

	Expedient 1377/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud que demana el canvi de nom en el rebut de subministrament d'aigua potable d'ús domèstic en un immoble;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat sense cost econòmic. Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


 

	Expedient 1379/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom en els rebuts de subministrament d'aigua potable d'ús domèstic d’un immoble;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els canvis de nom sol·licitats sense cost econòmic. Per fer efectiu els canvis de noms cal adreçar-se a l’Oficina d’Atenció Ciutadana per tal de signar els nous contractes.


CEMENTIRI
	Expedient 1367/2020. Canvi de nom de la concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de canvi de nom de la concessió del dret funerari de dos nínxols del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els canvis de nom sol·licitats, un cop pagada la taxa establerta a l'ordenança corresponent.


 

	Expedient 1365/2020. Permís per dipositar unes cendres 

	Favorable
	Tipus de votació: unanimitat

	Vista la sol·licitud de permís per dipositar una urna amb cendres en un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent.


CONTRACTACIÓ
	Expedient 1360/2020. Contracte menor d'obra – Condicionament del camp de futbol de l'Escola Arrels per a ús temporal com a camp de futbol municipal

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat d’Esports de data 28 d’agost de 2020, en el qual es motiva la necessitat i idoneïtat d'efectuar un contracte menor d’obres per adjudicar l'actuació "Condicionament del camp de futbol de l'Escola Arrels per a ús temporal com a camp de futbol municipal", amb codi CPV 45236119-7 (tasques de reparació de camps d’esports);
Vist que es considera convenient efectuar aquesta contractació, com a conseqüència de la caiguda del mur de l’Institut Francesc Ribalta que ha deixat inhabilitat el camp de futbol municipal de Solsona on juga el Club Futbol Solsona i el Club Futbol Base Solsona-Arrels. D’aquesta manera, mentre l’estat del mur impedeixi la pràctica esportiva a les instal·lacions municipals i durant el temps en el qual s'efectuïn les obres d’arranjament del mur, els clubs podran mantenir la seva activitat amb la major normalitat possible;
Vist l'interès públic i la manca de mitjans;
Vist que l’Ajuntament ha sol·licitat dos pressupostos a dues empreses amb capacitat d’obrar i habilitat professional per a dur a terme aquesta tasca, i aquestes han presentat en temps i forma els pressupostos següents:
- Costruccions Colell, SL, per un import de 23.572,97 €, més IVA
- Excavacions Ramon Roma, SL, per un import de 5.050,00 €, més IVA;
Vist l’informe-proposta d’adjudicació del servei emès per l’enginyer municipal de l’Ajuntament de Solsona, de data 28 d’agost de 2020, en el que esmenta: «una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per Exacavaxions Ramon Roma, SL, per un import del contracte de: 5.050,00€, impostos: 1.060,50 €, total: 6.110,50 €. Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita»;
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 40.000,00 € atès que es tracta d'un contracte d’obres;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 40.000,00 € atès que es tracta d'un contracte d’obres, durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte menor d’obres «Condicionament del camp de futbol de l'Escola Arrels per a ús temporal com a camp de futbol municipal», al contractista Excavacions Ramon Roma, SL, amb CIF núm. B25550104, per un import de 6.110,50 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a les aplicacions pressupostàries 3420-21201 i 3420-21202 per a l’exercici 2020.
Tercer. Designar com a responsable l’enginyer municipal de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.


CONVENIS
	Expedient 1386/2020. Conveni de col·laboració per l'execució del projecte estratègic "Producte d’aquí, compromís amb les persones, el territori i la qualitat" en el marc del programa de desenvolupamenrt rural de Catalunya 2014-2020 

	Favorable
	Tipus de votació: unanimitat

	Es dona compte del conveni de col·laboració per l’execució del projecte estratègic «Producte d’aquí, compromís amb les persones, el territori i la qualitat» en el marc del programa de Desenvolupament Rural de Catalunya 2014-2020 (operació 19.03.01), i que es transcriu tot seguit:
«Conveni de col·laboració per l’execució del projecte estratègic «Producte d’aquí, compromís amb les persones, el territori i la qualitat» en el marc del programa de Desenvolupament Rural de Catalunya 2014-2020 (operació 19.03.01)
Solsona, 15 de novembre de 2019
Reunits
D’una part, el Sr. Francesc Lluch Majoral, president del Consorci per al Desenvolupament de la Catalunya Central, amb NIF G25674144, amb seu al passeig Jaume Balmes, 3 de Cervera, telèfon 973531300 i correu electrònic info@lcc.cat , actuant en el seu nom i representació. Actuant com a GAL Coordinador.
I de les altres parts,
La Sra. Sara Alarcón i Postils, presidenta del Consell Comarcal del Solsonès, amb NIF P7500009A amb seu al carrer Dominics, 14 de Solsona, telèfon 973482003 i correu electrònic presidenta@elsolsones.cat , actuant en el seu nom i representació. Actuant com a ens col·laborador.
El Sr. David Rodríguez i González, alcalde de Solsona, amb NIF P2525700G, amb seu al carrer Castell, 20 de Solsona, telèfon 973480050 i correu electrònic ajuntament@ajsolsona.cat , actuant en el seu nom i representació. Actuant com a ens col·laborador.
El Sr. Ferran Estruch i Torrents, alcalde de Cardona, amb NIF P0804600E, amb seu a la Plaça de la Fira, 1 de Cardona , telèfon 93691000 i correu electrònic alcaldia@cardona.cat , actuant en el seu nom i representació. Actuant com a ens col·laborador.
Totes les parts es reconeixen la capacitat legal necessària per formalitzar aquest conveni i,
Exposen
I. Vista l’ Ordre ARP/69/2019, de 9 d'abril, per la qual s'aproven les bases reguladores dels ajuts per al desenvolupament de projectes de cooperació dels grups d'acció local de Catalunya, en el marc del Programa de desenvolupament rural de Catalunya 2014-2020 (operació 19.03.01).
Resolució ARP/1120/2019, de 16 d'abril, per la qual es convoquen els ajuts per al desenvolupament de projectes de cooperació dels grups d'acció local de Catalunya, en el marc del Programa de Desenvolupament Rural de Catalunya 2014-2020 (operació 19.03.01) corresponents a l'any 2019.
II. Vista la voluntat dels territoris firmants d’iniciar l’execució del projecte comú per impulsar el projecte «Producte d’aquí, compromís amb les persones, el territori i la qualitat».
III. Vista la Resolució del Departament d’Agricultura, Ramaderia, Pesca i Alimentació de la Generalitat de Catalunya de data 12 d’agost de 2019, per l’execució del projecte «Producte d’aquí, compromís amb les persones, el territori i la qualitat», per un import de pressupost total de 27.235,68 euros, a executar en el període màxim del 31 d’octubre de 2020.
Per tal d’instrumentalitzar aquesta participació econòmica, formalitzen el present conveni que es regirà per les següents
Clàusules
Primera. Objecte
L’objecte del present conveni és establir un marc de col·laboració entre les entitats firmants per regular la participació en l’execució, desenvolupament i confirmació del projecte «Producte d’aquí, compromís amb les persones, el territori i la qualitat».
Segona. Designació del GAL Coordinador
Designar al Consorci per al Desenvolupament de la Catalunya Central, amb NIF G25674144, amb seu al passeig Jaume Balmes, 3 de Cervera, com a grup coordinador del projecte esmentat.
Tercera. Descripció del projecte estratègic:
1. Objectius
Objectiu estratègic: Identificar, promoure i difondre els projectes agroalimentaris i agroecològics, el comerç local, l’artesania, el territori i la gastronomia amb compromís per al foment dels sectors com unes activitats econòmiques i socials a les zones rurals. També es vol promoure la intercooperació público-privada entre diferents entitats del territori on es desenvolupa el projecte.
Objectius generals: El present projecte es desenvolupa per tal de donar visibilitat a la producció agroalimentària i agroecològica local, les persones que el fan possible, la dignificació de la feina de pagès i d’artesania, potenciar els eixos amb comerç local del territori, establir noves xarxes de col·laboració i treball en xarxa entre els diferents actors, la recuperació de confiances entre diferents actors i amb la població local/visitant, posar en valor el territori on es desenvolupa el projecte i les persones que hi viuen.
· Afavorir la intercooperació público-privada per impulsar mesures o intervencions comuns en activitats de promoció del producte agroalimentari de temporada, del comerç local i de la restauració amb compromís. També es vol afavorir i fomentar la recuperació de confiances entre actors i actors-població local i forana. Cooperació/Confiances.
· Millorar el coneixement sobre el producte agroalimentari de temporada, de les seves explotacions, processos d’elaboració, les persones que el fan possible, el seu potencial i les seves externalitats positives en els territoris rurals. Coneixement/Confiances.
· Millorar el coneixement sobre el comerç local, les persones que els regenten, els eixos comercials, el seu potencial i les seves externalitats positives en els territoris rurals. Coneixement.
· Apoderar el territori rural per a la promoció d’activitats conjuntes com a alternativa econòmica, mitjançant la sensibilització. Apoderament.
· Crear productes i/o serveis de manera cooperativa o en xarxa per a una diversificació integral dels territoris rurals. Diversificació.
· Posar en valor el territori on es desenvolupa el projecte per tal de complementar l’oferta turística existent. Coneixement/Diversificació.
· Fomentar el consum i el coneixement del producte agroalimentari local de temporada a la població local. Salut/Coneixement.
· Posar en valor l’artesania d’arts i oficis tradicional del territori on es desenvolupa el projecte. Coneixement.
· Posar en valor i apoderar dels espais públics dels joves artistes del territori, oferint un espai per la seva visualització i de treball en xarxa. Coneixement/Apoderament.
2. Accions que s’emprendran per aconseguir els objectius
En el present conveni es mostra un quadre resum de les accions previstes, podent veure el detall de les accions en el corresponent projecte.
Acció
Descripció
AC1
La Cuineja d’aquí/ Correcuina
Acció per visibilitzar els productors locals i els eixos comercials dels municipis on es desenvolupa el projecte.
Conjuntament amb la campanya i tasta.
Accions amb la cuineta mòbil al llarg de l’any per fer tastes de producte local. 
Visites a explotacions repartides pel territori per tal de potenciar el menjar de temporada. 
Activitats:
10 accions a plaça repartides al llarg de l’any per tal de potenciar la temporada i donar cabuda a tota la producció agroalimentària del territori.
20 visites a diferents explotacions agroalimentàries locals.
AC2
Compra i Tasta
Acció que es desenvoluparà als eixos comercials dels municipis, es repartiran tiquets un cop es realitzin compres en els comerços locals i es podran bescanviar per degustacions de producte agroalimentari en la cuineta mòbil.
Activitats:
10 accions a plaça
20 visites a diferents explotacions agroalimentàries locals repartides durant l’any. 
AC3
Producte d’aquí, un 
producte amb ritme
Les explotacions agroalimentàries no disposen d’un material publicitari unificat per a la seva promoció, ja sigui de forma conjunta o individual.
Es planteja la gravació de 20 vídeos on cada productor agroalimentari local, a partir d’un ritme creat especialment per artistes locals. 
Activitats: preproducció, gravació + peça musical i postproducció del vídeos. 
AC4
Un comerç d’alçada/Altura 
El territori disposa de tot un seguit de patrimoni cultural, sobretot en alçada ( caps de biga, campanars, elements arquitectònics…) que queden desapercebuts per visitants i població local. 
Es pretén realitzar fotografies on apareguin responsables dels comerços que participin en la campanya “compra i tasta”.
Activitats:
Realització de 10 fotografies en diferents emplaçaments i material per a la promoció. 
AC5
El Paisatge d’aquí
El territori disposa de tot un seguit de patrimoni cultural, natural i paisatgístic que identifica un productor/producte amb el territori. 
Es pretén que cada elaborador agroalimentari “apadrini” un paisatge o recurs cultural del territori per posar en valor d’una manera conjunta el producte agroalimentari local i el territori. 
Activitats:
Realització de 20 fotografies amb participació de productors agroalimentaris i/o elaboradors en diferents emplaçaments i  material per a la promoció.
AC6
Marxandatge
Es tracta de posar en valor als artesans i artesanes d’arts i oficis que cada cop són mes dificils de trobar en el nostre país, com poden ser ganiveters, treballs de roba, artesans de la sal, tintura de roba amb plantes locals…
Activitats:
Es planteja realitzar dos materials de marxandatge: ganivets i bossa del berenar amb roba reciclada.
AC7
Jornades tècniques i formació
Realitzar formacions, per fomentar el coneixement del productes local per part de la població i professionalitzar les empreses.
Activitats:
Sessions de formació aprofitant les instal·lacions de l’Escola de Capacitació Agrària. 
AC8
Edició de material 
Edició de materials per donar suport a les diferents accions del projecte. 
AC9
El Talent d’aquí
Es vol aprofitar l’existència de diferents col·lectius i agrupacions de joves que tenen la cultura i la música com a pal de paller, per a que participin en les diferents activitats que es desenvolupin del projecte. 
Activitats:
10 accions de promoció musical en els esdeveniments que es realitzin. 
AC10
Marques:
Servim Productes d’aquí, 
venem Productes d’aquí,
Productes d’aquí
En el territori s’està en un moment on és important desenvolupar diferents “marques o segells” que permetin posar valor els comerços, restaurants i produccions agroalimentàries que aposten per la venda, consum i producció de producte produït o elaborat per les nostres explotacions agràries. 
Activitats:
Taules de treball sectorial per desenvolupar de manera conjunta l’acció.
Creació de materials per promocionar les marques: segells, adhesius, altres materials.
AC11
Passaport d’aquí i premi
«Territoris amb compromís»
Crear un passaport que permeti als participants de les diferents activitats previstes el seguiment i la implicació en les accions del projecte. 
Activitats:
Creació del passaport, difusió i oferir premis a la fidelitat. 
AC12
Coordinació i comunicació
Comunicar les activitats del projecte a tots els agents interessats per incrementar la promoció dels elaboradors agroalimentaris, comerços i territori. 
3. Beneficiaris potencials
Els beneficiaris potencials del projecte seran els següents col·lectius:
· Població local
· Productors i/o elaboradors agroalimentaris
· Comerç local
· Col·lectiu restauració
· Joves artistes del territori
· Visitants
4. Paper de cada participant en l’organització i la implementació del projecte
Serà responsabilitat del grup coordinador:
· Dirigir i coordinar el disseny del projecte, inclosa la preparació del conveni de col·laboració entre els GAL o agents participants i la preparació de les dades de presentació del projecte; descripció del projecte i definició dels compromisos de cada participant.
· Assumir i executar la totalitat de la dotació del projecte i coordinar-ne els aspectes financers, i assumir-ne tota la responsabilitat.
· Assumir la responsabilitat administrativa i financera de totes les operacions del projecte.
· Conservar tota la documentació de l'expedient durant els terminis corresponents establerts en la normativa vigent i facilitar-los a les autoritats competents.
· Comunicar al DARP, en relació amb cada participant, altres ajuts, ingressos o recursos per finançar les activitats subvencionades.
· Dirigir i coordinar totes les tasques del projecte que són responsabilitat de cada GAL, o de les persones o entitats col·laboradores en el seu cas, per tal d'assegurar la correcta implementació del conjunt.
· Promocionar i controlar el projecte en tots els seus aspectes (tècnics, execució financera, de participació, etc.)
· Publicitar, de manera permanent i constant, la participació del DARP i de la Unió Europea en tots els projectes i en les actuacions que se'n derivin.
· Controlar el progrés de l'execució de la despesa efectuada, organitzar intercanvis entre els GAL o els agents territorials i preparar els documents necessaris.
· Dirigir i coordinar la postexecució relativa a la continuïtat de l'acció i a les possibilitats per a nous avenços en el desenvolupament rural, a la difusió de l'experiència, al tancament dels aspectes financers i a qualsevol altre aspecte que sigui procedent.
· Constituir el canal de comunicació entre els GAL, i les persones o entitats col·laboradores si s'escau, i el DARP. Trametre totes les informacions rebudes pel que fa al projecte en ambdues direccions.
· Elaborar i presentar l'informe final del projecte, que ha de contenir una àmplia descripció de les actuacions executades, l'execució pressupostària del projecte, objectius assolits i impacte del projecte en el territori.
· Revisar el compliment dels compromisos assumits per cada participant fins a la correcta realització del projecte.
Seran obligacions i responsabilitats de les entitats firmants:
· Prendre part en les activitats del projecte.
· Fer-se responsable dels seus compromisos de cara a la resta de cooperants i de cara al GAL coordinador, d'acord amb el conveni de col·laboració signat.
· Assumir la responsabilitat administrativa de les operacions del projecte que ha desenvolupat.
· Publicitar, de manera permanent i constant, la participació del DARP i de la Unió Europea en tots els projectes i en les actuacions que se'n derivin.
· L'incompliment de les esmentades obligacions podria ser motiu d’expulsió del projecte.
· Totes les entitats signants es comprometen així mateix a facilitar la informació, documentació i justificacions que li siguin requerides pel grup coordinador, amb l'objectiu de poder justificar el projecte davant dels organismes competents i davant de qualsevol actuació de verificació que realitzin els òrgans de control d'àmbit comunitari, nacional o autonòmic.
· Mantenir les actuacions subvencionades durant els 5 anys posteriors a la data de pagament final de l'ajut.
· Informar al públic de l’ajut obtingut pel FEADER, durant la realització d’una operació i el període de manteniment de compromisos de la manera que s’indica a la resolució.
· La resta de compromisos contemplats en la resolució de concessió de l’ajut.
· S’acorda també que en cas d’accions específiques a nivell de territori com per exemple els acords de custòdia i la setmana del voluntariat, l’associació en sigui la titular i responsable.
· La propietat intel·lectual de tot el que es desenvolupi en el marc del projecte i la responsabilitat corresponent, serà compartida entre els socis signants. I així es reflectirà en els acords amb els col·laboradors.
· Aquests acords es faran extensius a les noves accions de caràcter similar que es desenvolupin en el marc del projecte.
5. Acords per a l’organització i seguiment del projecte
Organització:
Les accions estaran coordinades, executades, assumides econòmicament i justificades pel Gal coordinador, tot i això, els socis hauran de col·laborar activament en el desenvolupament, correcta execució i control de la temporalitat de la part de les accions del projecte.
Seguiment del projecte:
El Comitè de Pilotatge és l’òrgan de la presa de decisions del projecte. Cada entitat disposarà d’un vot. Les funcions del Comitè de Pilotatge seran:
· Vetllar pel compliment dels objectius i actuacions previstes en el projecte.
· Fer balanç de resultats.
· Planificar totes les actuacions comunes específiques.
· Establir modificacions si és necessari per al bon funcionament del projecte.
· Aprovar la incorporació de nous membres al projecte, si s’escau.
· Aprovar l’expulsió de membres, si procedeix.
El Comitè de Pilotatge es reunirà com a màxim trimestralment. Les decisions es prendran per consens. En cas de diferències entre les parts es resoldrà mitjançant una votació. En cas d’empat, el Grup coordinador tindrà vot de qualitat. Les decisions seran vàlides si hi són presents com a mínim dues terceres parts de les entitats participants.
6. Resultats esperats i contribució a la correcció de desequilibris
Resultats previstos i contribució a la correcció de desequilibris mediambientals, socioeconòmics, culturals i d’ocupació.
Desequilibris mediambientals: Una de les nostres fites i compromís és la protecció del nostre medi ambient i dels recursos naturals, ja que són imprescindibles per l’obtenció d’un dels bens més preuats, el menjar, i com no, com element indispensable per una bona qualitat de vida. Les explotacions agroalimentàries participants són de petita escala i totes mostren un gran respecte cap al medi i les persones que viuen al territori.
Una de les accions és la confecció de bosses de berenar, confeccionades pel nostre comerç local, i amb la utilització de teixits reciclats o retalls sobrants. Amb aquestes bosses no només el vol posar en valor un element oblidat i tradicional, també que es prengui consciència a l’hora d’utilitzar embolcalls d’un sol ús, i recuperar hàbits saludables en l’alimentació i consum.
Fomentar el consum del producte de temporada, de proximitat i en molts casos ecològics, no només es vol fomentar bons hàbits saludables i de promoció econòmica de les nostres explotacions i negocis, també per un seguit de raons que tenen forta incidència en la millora del medi ambient i la valorització dels recursos naturals, tal com s’enumera tot seguit:
Petjada de carboni molt baixa per trobar-se prop del punt de consum.
Molts d’ells produïts sense pesticides ni adobs de síntesi química.
Recuperació i afavorir varietats locals.
Aplicació de normes de benestar animal.
Afavoreixen un desenvolupament rural sostenible.
Milloren la sobirania alimentària.
Desequilibris socioeconòmics: En les zones rurals com la nostra, ens trobem amb taxes de despoblació elevades, amb envelliment de la població, abandonament d’oficis tradicionals, pèrdua de varietats locals, etc. La valorització del patrimoni natural, cultural i social permet no només enfortir el sector turístic i “vendre” el territori com un destí únic, amb caràcter, sostenible i responsable, també permet obrir un ventall de possibilitats per la creació o consolidació de nous projectes amb cabuda en el món rural com un comerç de proximitat preparat per les noves oportunitats, projectes alimentaris responsables, artesania adaptada a les noves tendències.
Desequilibris culturals: La configuració del paisatge rural ha vingut gràcies a la intervenció humana que durant segles ha aportat, gràcies a l’activitat agrícola, forestal i ramadera, unes característiques úniques i que cal que preservem i comuniquem a les noves generacions, sobretot les confiances i el treball col·laboració que ha existit sempre en medis rurals allunyats de grans ciutats. Unir esforços entre diferents sectors ens ha de permetre no només la recuperació de confiances i d’un treball unificat, també esdevenir territoris vius que permetin la creació o recuperació d’activitats respectuoses amb la societat i el medi.
Desequilibris d’ocupació: Les accions que proposem volen incidir de manera directa i indirecta sobre diferents sectors del territori, i ajudar a la creació o manteniment de l’ocupació, i també dotar d’eines als agents, entitats i empreses que participen en aquest projecte.
Quart. Pressupost
El pressupost d’execució total del projecte és de 27.235,68 € tal i com es relaciona en el següent quadre:
Acció
Import
AC1 La cuineta d’aquí/Correcuina 
0,00 €
AC2 Compra i Tasta
758,67 €
AC3 Producte d’aquí, un producte amb ritme
12.136,30 €
AC4 Un comerç d’alçada
1.754,50 €
AC5 El paisatge d’aquí
7.139,00 €
AC6 Marxandatge d’aquí
0,00 €
AC7 Jornades tècniques i formació
0,00 €
AC8 Edició de material 
540,87 €
AC9 El Talent d’aquí
500,13 €
AC10 Marques «Servim Productes d’aquí» «Venem Producte d’aquí» «Producte d’aquí»
1.067,22 €
AC11 Passaport d’aquí 
1.538,99 €
AC12 Coordinació i comunicació 
1.800,00 €
Total 
27.235,68 €
Nota: les accions amb import de pressupost 0,00 €, seran finançades amb altres aportacions.
S’ha resolt una subvenció per a la realització del projecte per un import de 24.512,11 €, corresponent al 90% del pressupost total, i l’aportació del 10% restant correspon als ens col·laboradors amb els següents imports:
Ens col·laborador
Import
Ajuntament de Solsona 
1.225,61 €
Ajuntament de Cardona
1.225,61 €
Consell Comarcal del Solsonès
272,35 €
Cinquena. Compromís de finançament
Cada entitat signant es compromet a complir les seves responsabilitats i compromisos operatius i financers previstos en el projecte.
Sisena. Cronograma d’execució
El termini d’execució i justificació del projecte és el 31 d’octubre de 2020.

Setena. Clàusula que permeti noves adhesions (opcional)
L'admissió de nous socis, la sol·licitud dels quals s'haurà de dirigir al grup coordinador, estarà condicionada a la baixa prèvia d'una altra entitat, tenint en compte la limitació pressupostària del projecte, excepte en el cas de noves adhesions que no impliquin dotació financera.
Si una de les entitats participants decideix donar-se de baixa del projecte ho haurà de notificar per escrit al Grup Coordinador i aquest informar, en el termini màxim de 15 dies, el Comitè de Pilotatge. Serà aquest últim organisme qui decidirà quina entitat participant assumeix els compromisos alliberats, o en el seu cas, qui accepti l'entrada d'un altre GAL o entitat col·laboradora per a realitzar-los.
La baixa d'un projecte no eximeix d'assumir la justificació de les despeses contretes fins a la data de la baixa.
D'altra banda, perquè el Comitè de Pilotatge expulsi a una de les entitats participants, sota petició d'un o diversos membres, serà necessari l'acord d'almenys el 75% dels participants, per considerar que no està complint amb els convenis i responsabilitats contretes. En qualsevol cas, si es produeix una expulsió, serà notificada als organismes pertinents que han aprovat el projecte.
Vuitena. Publicitat
En tota la publicitat que es dugui a terme de les actuacions relacionades amb aquest conveni haurà de constar expressament la participació del DARP de la Generalitat de Catalunya i del FEADER.
Novena. Durada del conveni
El període de vigència del conveni serà fins la finalització de l’execució i justificació del projecte. Així mateix, aquest acord continuarà vigent pel què respecte a les obligacions legals de cada un dels participants en matèria de custòdia de documentació i de justificació administrativa-financera durant cinc anys posteriors a la finalització de l’execució del projecte.
Desena. Modificació del conveni
Les modificacions del conveni o del propi projecte de cooperació hauran de ser proposades i notificades per escrit al Grup Coordinador, qui les traslladarà en un termini màxim d’un mes al Comitè de Pilotatge. Perquè puguin procedir, hauran de ser aprovades per almenys el 75% del membre de les entitats participants en el Comitè de Pilotatge. Aquesta modificació s’haurà de comunicar als organismes competents i a tots els territoris afectats. Fins que aquesta modificació no hagi estat validada per l’organisme competent no es podrà considerà vàlida.
Onzena. Causes de resolució del conveni
El Conveni s’extingeix per resolució. Són causes de resolució del conveni:
a) Per arribar el termini pactat;
b) Per mutu acord de les parts abans del seu venciment;
c) Per incompliment d’una de les parts de les obligacions establertes en aquest conveni. En aquest cas, l’altra part podrà exigir-ne el seu compliment o la seva resolució.
Dotzena. Naturalesa jurídica i resolució de conflictes
Legislació aplicable i organisme competent per dirimir conflictes.
Les qüestions litigioses sorgides sobre la interpretació, la modificació, la resolució i els efectes d’aquest conveni, seran resoltes per acord entre les parts signants o per la Jurisdicció Contenciosa Administrativa.
Tretzena. Règim jurídic aplicable
· El Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya. 
· L’Ordre ECO/172/2015, de 3 de juny, sobre les formes de justificació de subvencions.
· La Llei 38/2003, de 17 de novembre, general de subvencions 
· El Reial Decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions.
· El Decret 393/2006, de 17 d’octubre, pel qual es constitueix i es regula l’organització i el funcionament de l'Organisme Pagador dels ajuts finançats pels fons FEAGA i FEADER estableix que el Departament d’Agricultura, Ramaderia i Pesca és l’Organisme Pagador de les despeses imputables al FEAGA i al FEADER, que regula el Reglament (UE) núm. 1306/2013, del Parlament Europeu i del Consell, de 17 de desembre (DOUE L 347 de 20/12/2013).
· El Decret 133/1985, de 25 d’abril, de reglament de la funció interventora.
· El Reglament (UE) núm. 1303/2013, del Parlament Europeu i del Consell de 17 de desembre, pel que s’estableixen les disposicions comunes relatives al Fons Europeu de Desenvolupament Regional (FEDER), al Fons Social Europeu (FSE), al Fons de Cohesió, al Fons Europeu Agrícola de Desenvolupament Rural (FEADER) i al Fons Europeu Marítim i de la Pesca (FEMP), i pel que s’estableixen les disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.
· Reglament (UE) núm. 1305/2013, del Parlament Europeu i del Consell, de 17 de desembre, relatiu a l’ajut al desenvolupament rural mitjançant del Fons Europeu Agrícola de Desenvolupament Rural (FEADER) i pel qual es deroga el Reglament (CE) núm. 1698/2005 del Consell.
· El Reglament (UE) núm. 1306/2013, del Parlament Europeu i del Consell, de 17 de desembre de 2013, sobre finançament, gestió i seguiment de la Política Agrícola Comuna, pel qual es deroguen els Reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.
· El Reglament d’Execució (UE) núm. 809/2014 de la Comissió, de 17 de juliol de 2014, pel qual s’estableixen disposicions d’aplicació del Reglament (UE) núm. 1306/2013 del Parlament Europeu i del Consell en allò relatiu al sistema integrat de gestió i control, les mesures de desenvolupament rural i la condicionalitat.
I en prova de conformitat signem el present conveni de col·laboració, en el lloc i data esmentats en l’encapçalament.»
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni  esmentat i autoritzar l’alcalde per signar-lo.

	Es dona compte de la addenda al conveni de col·laboració per l’execució del projecte estratègic «Producte d’aquí, compromís amb les persones, el territori i la qualitat» en el marc del programa de Desenvolupament Rural de Catalunya 2014-2020 (operació 19.03.01), i que es transcriu tot seguit:
«Addenda al conveni de col·laboració per l’execució del projecte estratègic «Producte d’aquí, compromís amb les persones, el territori i la qualitat» en el marc del programa de Desenvolupament Rural de Catalunya 2014-2020 (operació 19.03.01) 
Solsona, en la data de la signatura 
Reunits
D’una part, El Sr. Francesc Lluch i Majoral, amb DNI 40865061H, president del Consorci per al Desenvolupament de la Catalunya Central, amb NIF G25674144, amb seu al passeig Jaume Balmes, 3 de Cervera, telèfon 973531300 i correu electrònic info@lcc.cat , actuant en el seu nom i representació. Actuant com a GAL Coordinador. 
I de les altres parts, 
La Sra. Sara Alarcón i Postils, presidenta del Consell Comarcal del Solsonès, amb NIF P7500009A amb seu al carrer Dominics, 14 de Solsona, telèfon 973482003 i correu electrònic presidenta@elsolsones.cat , actuant en el seu nom i representació. Actuant com a ens col·laborador. 
El Sr. David Rodríguez i González, alcalde de Solsona, amb NIF P2525700G, amb seu al carrer Castell, 20 de Solsona, telèfon 973480050 i correu electrònic ajuntament@ajsolsona.cat , actuant en el seu nom i representació. Actuant com a ens col·laborador. 
El Sr. Ferran Estruch i Torrents, alcalde de Cardona, amb NIF P0804600E, amb seu a la plaça de la Fira, 1 de Cardona , telèfon 93691000 i correu electrònic alcaldia@cardona.cat, actuant en el seu nom i representació. Actuant com a ens col·laborador.
Totes les parts es reconeixen la capacitat legal necessària per formalitzar aquesta addenda i, 
Exposen
I. Durant els mesos de novembre i desembre de 2019 es va signar el conveni per regular la participació en l’execució, desenvolupament i confirmació del projecte «Producte d’aquí, compromís amb les persones, el territori i la qualitat». 
II. Atès l’estat d’alarma-COVID19 des del mes de març fins al juny (Reial decret llei 11/2020, de 31 de març, pel qual s’adopten mesures urgents complementàries en l’àmbit social i econòmic per fer front al COVID-19) no s’han pogut realitzar les activitats previstes, en concret no s’han pogut realitzar les gravacions audiovisuals i fotografies dels productors i tampoc s’han pogut realitzar les accions les presencials en fires, mercats i comerços. 
Analitzades les accions del projecte, els agents territorials implicats en el projecte van demanar poder realitzar alguna actuació de posicionament del territori per captar visitants i potenciar la producció local, els atractius turístics, la restauració, el comerç, que conformen el territori. 
III. Des del consorci en coordinació amb l’Agència de desenvolupament local de Solsona i Cardona van decidir redefinir les accions per tal realitzar la campanya de promoció integral del territori i les persones que hi treballen, ja que han d’anar interrelacionats amb la finalitat de tenir una estratègia conjunta per superar la fase post confinament. 
Clàusules que es modifiquen: 
Tercera. Descripció del projecte estratègic: 
Es modifiquen les accions a desenvolupar: 
Accions aprovades
Noves accions
AC3 producte d’aquí, un producte amb ritme
AC4 un comerç d’alçada
AC9 el talent d’aquí
AC1 campanya de promoció (producció audiovisual)
Al bell mig, producte d’aquí
AC5 el paisatge d’aquí
AC2 fotografies «Producte d’aquí» / El paisatge d’aquí
AC2 compra i tasta
AC8 edició de materials
AC10 marques d’aquí
AC11 passaport d’aquí
AC12 coordinació i comunicació
AC3 campanya de comunicació
Edició web i comunicació a través de xarxes socials
AC4 despeses generals (materials, roll ups...)
Noves accions
AC1 campanya de promoció (producció audiovisual)
Al bell mig, producte d’aquí
Producció audiovisual
Preproducció i guió
Producció Gravació de 26 càpsules de productors locals + 4 programes sobre cadascun dels territoris recorreguts: Baix Solsonès, Cardona, Solsona i Vall de Lord i enregistrament d’una cançó per territori amb músics locals + artista convidat Edició i postproducció
4 programes d’entre 8 i 10 minuts per territori
26 càpsules d’un minut per cadascun dels productors
20 jornades d’edició
4 jornades d’etalonatge, grafisme i exports (1 jornada x programa)
4 jornades de postpo de so (1 jornada x programa)
Material
AC2 fotografies «Producte d’aquí» / El paisatge d’aquí
Preproducció
Jornades de fotògraf i ajudant professionals
Fotos retrat productors
AC3 campanya de comunicació
Edició web i comunicació a través de xarxes socials
Pàgina web «Producte d’Aquí, cultivant confiances, enaltint el territori»
Campanya de comunicació
AC4 despeses generals 
Materials, roll ups...
Quarta. Pressupost
El pressupost d’execució total del projecte és de 27.235,68 euros, sense variació de l’import aprovat, però amb modificacions de les partides tal i com es relaciona en el següent quadre: 
El pressupost actualitzat és el següent:
Concepte
Import
AC1 Producció audiovisual
Preproducció i guió
Producció Gravació de 26 càpsules de productors locals + 4 programes sobre cadascun dels territoris recorreguts: Baix Solsonès, Cardona, Solsona i Vall de Lord i enregistrament d’una cançó per territori amb músics locals + artista convidat Edició i postproducció
4 programes d’entre 8 i 10 minuts per territori
26 càpsules d’un minut per cadascun dels productors
20 jornades d’edició
4 jornades d’etalonatge, grafisme i exports (1 jornada x programa)
4 jornades de postpo de so (1 jornada x programa)
Material
16.286,60 €
AC2 Producció fotogràfica
Preproducció
Jornades de fotògraf i ajudant professionals
Fotos retrat productors
6.328,30 €
AC3 Campanya de comunicació
Pàgina web “Producte d’Aquí, cultivant confiances, enaltint el territori”
Campanya de Comunicació
4.184,60 €
AC4 Despeses generals (materials, roll ups...)
436,18 €
Total
27.235,68 €
Sisena. Cronograma d’execució
El termini d’execució i justificació del projecte és el 31 d’octubre de 2020. 
Mes
AC1
AC2
AC3
Nov 19
Des 19
Gen 20
Feb 20
Mar 20
Abr 20
Mai 20
X
X
X
Jun 20
X
X
X
Jul 20
X
X
X
Ago 20
X
X
X
Set 20
X
Oct 20
X
I en prova de conformitat signem el present conveni de col·laboració, en el lloc i data de la signatura.»
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut de la addenda esmentat i autoritzar l’alcalde per signar-la.


	Expedient 1390/2020. Conveni de col·laboració amb el Casal Popular La Fura per l'organització d'actes en el marc de la Festa Major 2020

	Favorable
	Tipus de votació: unanimitat

	Atès que el Casal Popular La Fura organitza un seguit d'actes en el marc de la Festa Major 2020;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda  aprovar el conveni que es transcriu a continuació i facultar a l'alcalde per la seva signatura:
«Conveni de col·laboració entre l'Ajuntament de Solsona i el Casal Popular La Fura
Solsona, __ de setembre de 2020
Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
I, de l’altra, Marta Puig i Subirà, en representació del Casal Popular La Fura, actuant en el seu nom i representació, amb seu social a la plaça de Sant Pere, 7.
Exposen
I. Que el Casal Popular La Fura (en endavant, la Fura) és una entitat que, entre altres, té com a objectiu l’organització, a la ciutat de Solsona, d’activitats adreçades al públic juvenil.
II. Que l’Ajuntament de Solsona (en endavant, l’Ajuntament), a través de la regidoria de Cultura, organitza anualment els actes de la Festa Major.
III. Que un dels actes que figuren anualment al programa d’actes de la Festa Major és el de l’aplec independentista que se celebra al Castellvell el dia 10 de setembre, així com el concert que es duu a terme la nit d’aquest mateix dia, activitats, ambdues, organitzades per la Fura.
IV. Que és voluntat de l’Ajuntament col·laborar econòmicament en l’organització dels actes esmentats en el punt anterior es faci conjuntament i signar un conveni de col·laboració que reguli el procediment a seguir amb aquesta finalitat.
Per tot això, les parts
Acorden
Primer. La Fura organitzarà l’aplec independentista del dia 10 de setembre al Castellvell i tindrà cura també de la contractació de l’intèrpret o intèrprets del concert que aquest mateix dia a la nit es fa a la plaça de Sant Joan o en qualsevol altre indret de Solsona previ acord amb l’Ajuntament.
Segon. Per col·laborar amb l’aplec independentista i el concert, l’Ajuntament subvencionarà La Fura amb una aportació única de mil euros (1.000,00 €). En el cas que només es realitzi l’aplec independentista i no el concert, l’Ajuntament subvencionarà La Fura amb una aportació única de cinc-cents euros (500,00 €).
Tercer. La proposta del grup o grups que actuarà o actuaran al concert i els ponents serà feta per la Fura. No obstant això, es consensuarà prèviament amb l’Ajuntament abans de la contractació definitiva.
Quart. L’Ajuntament de Solsona figurarà com a col·laborador de l’acte en tot el material de difusió que La Fura faci.
Cinquè. L’Ajuntament inclourà el concert que es fa el dia 10 de setembre a la nit a la plaça de Sant Joan o en qualsevol altre indret de Solsona prèviament consensuat amb l’Ajuntament dins el Pla Específic Municipal de la Festa Major. En aquest sentit, la contractació de la seguretat i dels serveis preventius de tipus sanitari que siguin preceptius per normativa per a l’organització del concert anirà a càrrec de l’Ajuntament.
Sisè. La Fura informarà la regidoria de Cultura, abans del 15 de juliol de l’any en curs, del concerts i de les altres actuacions programades, per tal que es puguin incloure al programa d’actes de la Festa Major.
Setè. El conveni que avui se signa fa relació a la Festa Major de l’any 2020. D’acord amb la llei 40/2015 d’1 d’Octubre de règim jurídic del sector públic, tindrà una vigència d’un any. En qualsevol moment abans de la finalització del termini previst a l’apartat anterior, els signants del conveni en poden acordar unànimement la pròrroga per un període de fins a quatre anys addicionals o la seva extinció.
Vuitè. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
- memòria justificativa de l’actuació
- cost total de l’actuació (còpia de les factures i altres documents de valor probatori equivalent)
- finançament de l’actuació (recursos propis i altres ajuts)
- full de dades bancàries.
Novè. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.»


CULTURA
	Expedient 1372/2020. Veïns/es Pl. de Sant Joan – nova estructura de l'ou com balla

	Desfavorable
	Tipus de votació: unanimitat

	 Vista la sol·licitud dels veïns i les veïnes de la plaça de Sant Joan en què demana que el consistori assumeixi el cost econòmic de la nova estructura i de la bomba de l'aigua de l'ou com balla, argumentant que l'estructura actual que s'instal·la per la festivitat del Corpus es troba desfasada i no harmonitza amb el context de la plaça;
Vist el projecte i el pressupost de l'estructura que han presentat els veïns;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que en aquests moments l'Ajuntament no pot fer front a aquesta despesa i que caldrà presentar una nova sol·licitud de cara al gener de 2021; també s'hauria de concretar si els veïns aportarien alguna quantitat.


 

	Expedient 1401/2020. Agrupació de Geganters de Solsona – vermut musical, dia 8 de setembre

	Desfavorable
	Tipus de votació: unanimitat

	Vista la sol·licitud presentada i subscrita per Gerard Casas i Argerich, representant de l'Agrupació de Geganters de Solsona, en què demana autorització per dur a terme un vermut musical, per a unes 50 persones, amb la Cobla Juvenil Ciutat de Solsona el dia 8 de setembre, a partir de les 12.45 hores, a la plaça de Palau;
A proposta de la regidora delegada de Cultura i de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva petició ja que, tal com estableix la resolució SLT/2107/2020, de 28 d'agost, per la qual s'adopten mesures especials en matèria de salut pública per a la contenció del brot epidèmic de la pandèmia de COVID-19 al territori de Catalunya, al punt 2. Reunions i/o trobades (familiars i de caràcter social), es prohibeixen les trobades i reunions de més de deu persones tant en l'àmbit privat com en l'àmbit públic.


GOVERNACIÓ
	Expedient 1355/2020. Concessió gual 

	Favorable
	Tipus de votació: unanimitat

	Vista la sol·licitud de llicència per col·locar un gual, de 3 metres;
Atès que el sol·licitant no s’ha beneficiat del servei durant el primer semestre de l’any 2020;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 272/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual número 769, un cop pagats els drets corresponents. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual per reforçar la prohibició de l'estacionament.
3. Concedir l’abonament del primer semestre.


 

	Expedient 1353/2020. Modificació passos de vianants Ctra. Bassella (cruïlla C/ Sant Llorenç i Vall Fred) per a persones usuàries de cadira de rodes

	Favorable
	Tipus de votació: unanimitat

	Vista la sol·licitud que demana una solució per als dos passos de vianants situats a la carretera de Bassella, a la cruïlla amb el carrer de Sant Llorenç i amb el Vall Fred, respectivament, i que tenen sengles barreres arquitectòniques;
 
Vist l'informe 273/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que es procedirà a rebaixar la vorera situada a la cruïlla de la carretera de Bassella amb el Vall Fred per garantir l'accés a la mateixa a totes aquelles persones usuàries de cadira de rodes. D'altra banda, es procedirà a ampliar el pas de vianants i rebaixar la vorera al passatge Guitart.


 

	Expedient 1391/2020. Ocupació via pública – trasllat de mobles

	Favorable
	Tipus de votació: unanimitat

	Vista la sol·licitud d’autorització per tallar la circulació de vehicles al carrer i a la plaça de Santa Llúcia el dia 5 de setembre, de les 8.00 a les 13.00 hores, per poder fer un trasllat de mobles;
Vist l’informe 284/2020 emès per la Policia Local i a proposta de l'alcalde, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita previ pagament de la taxa corresponent i comunicar al sol·licitant que el dia del trasllat es posi en contacte amb la Policia Local per revisar el tall del carrer amb la senyalització corresponent. La taxa per ocupació de la via pública amb grues o camions amb tall de circulació durant un període inferior a mig dia ascendeix a 25,00 €.


	Expedient 1393/2020.  Actuació musical en directe, dia 12 de setembre

	Favorable
	Tipus de votació: unanimitat

	Vista la sol·licitud d’autorització per oferir una actuació musical en directe, a la terrassa d’un bar restaurant, el dia 12 de setembre, de les 21.00 a les 22.30 hores;
Vist l’informe 285/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l’autorització de l’actuació musical queda condicionada al fet que el soroll que pugui ocasionar no pot superar els 70 decibels. A causa de la crisi sanitària provocada per la COVID-19 l’organització serà la responsable del compliment de les normes de seguretat higièniques i distanciament social i del compliment estricte dels horaris fixats i de les possibles incidències que es puguin produir.


 

	Expedient 1394/2020. Actuació musical en directe, dia 5 de setembre

	Favorable
	Tipus de votació: unanimitat

	Vista la sol·licitud d’autorització per oferir una actuació musical en directe a la terrassa d’un bar el dia 5 de setembre, a les 19.00 hores, per celebrar el segon aniversari de l'obertura del local, actuació que s'havia de dur a terme el dia 29 d'agost, però que degut al mal temps es va haver d'anul·lar;
Vist l'informe 286/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l’autorització de l’actuació musical queda condicionada al fet que l’actuació ha de finalitzar a les 23.30 hores i el soroll que pugui ocasionar no pot superar els 70 decibels. A causa de la crisi sanitària provocada per la COVID-19 l’organització serà la responsable del compliment de les normes de seguretat higièniques i distanciament social i del compliment estricte dels horaris fixats i de les possibles incidències que es puguin produir.


	Expedient 1395/2020. Agrupació de Geganters de Solsona – ocupació via pública, dia 4 de setembre

	Favorable
	Tipus de votació: unanimitat

	Vista la sol·licitud presentada i subscrita per Gerard Casas i Argerich, representant de l'Agrupació de Geganters de Solsona, en què demana autorització per poder col·locar una parada durant el mercat del divendres dia 4 de setembre, davant de l'Ajuntament, durant el matí;
Vist l'informe 287/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita i comunicar al sol·licitant que, a causa de la crisi sanitària provocada per la COVID-19, s'han de prendre totes les precaucions d’higiene possibles en la manipulació dels productes i garantir la distància mínima entre persones.


 

	Expedient 1385/2020. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Seguretat durant la Festa Major de Solsona 2020

	L’alcalde informa que durant els dies de la Festa Major, 7, 8, 9 i 10 de setembre de 2020, des de les 20.00 a les 04.00 hores, es reforçarà la vigilància per garantir les normes de seguretat higièniques i distanciament social, amb una patrulla més d’agents de la Policia Local i amb dues  patrulles de Mossos d’Esquadra.


HISENDA
	Expedient 1371/2020. Contractació de tres agents cívics – pagament liquidació exercici 2019

	Favorable
	Tipus de votació: unanimitat

	Vista la sol·licitud presentada i subscrita per Rosendo Mujal i Alsina, president de la Fundació Volem Feina, en què demana el pagament de la liquidació corresponent a l'exercici 2019, tal com especifica l'acord 7è del conveni de col·laboració, signat el 27 de gener de 2015, entre l'Ajuntament de Solsona i la Fundació Volem feina per la contractació de tres agents cívics;
Vista la justificació presentada dels agents cívics 2019 que puja la quantitat d'11.523,37 € i on s'inclou els salaris de personal que no són agents cívics per import de 2.726,95 €;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l'import de 8.796,42 €, corresponent a la liquidació de l'exercici 2019 per la contractació de tres agents cívics.


URBANISME
	Expedient 1202/2020. Llicència urbanística – règim autoliquidació

	Favorable
	Tipus de votació: unanimitat

	El regidor delegat d’Urbanisme, Ramon Xandri i Solé, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.



	Expedient 1056/2020. Llicència urbanística – rehabilitació de façana i coberta i reforma de cuines i cambres de bany dels habitatges d'un edifici

	Favorable
	Tipus de votació: unanimitat

	Vista la sol·licitud de llicència d'obres per rehabilitar la façana i la coberta i reformar les cuines i les cambres de bany d’uns habitatges (exp. Mn2020/60);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que, en cas de preveure l’ocupació de la via pública a conseqüència de les obres o per eventuals talls de circulació, caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


 

	Expedient 1199/2020. Llicència urbanística – instal·lació d'un sistema de captació d'energia solar fotovoltaica d’autoconsum connectat a la xarxa elèctrica de BT – Escola Arrels II

	Favorable
	Tipus de votació: unanimitat

	Vista la sol·licitud presentada i subscrita per Fundació Privada Escolar Mare de Déu del Claustre, en què demana llicència d'obres per instal·lar un sistema de captació d'energia solar fotovoltaica d’autoconsum connectat a la xarxa elèctrica de BT a l'Escola Arrels II, situada a l'avinguda del Cardenal Tarancón, 49, (exp. Mn2020/61);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Que començant per l’esquerra, a la primera fila, la placa que es troba sola a la posició número 14, s’elimini per evitar que quedi com un element independent a efectes de disminuir l’impacte visual.
· Que els captadors se situïn per sota de 30 cm. d’alçada respecte la directriu de la coberta.
· Presentar la documentació requerida a l’article 3 de l’ordenança; concretament,  una vegada finalitzada la instal·lació s’haurà de presentar:
· un certificat de la persona instal·ladora de categoria especialista autoritzada
· un certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas
· la inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


 

	Expedient 1267/2020. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge

	Favorable
	Tipus de votació: unanimitat

	Vista la sol·licitud de llicència d'obres per instal·lar un sistema de captació d'energia solar fotovoltaica d’autoconsum en un habitatge (exp Mn2020/62);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Que els captadors se situïn per sota de 30 cm. d’alçada respecte la directriu de la coberta.
· Presentar la documentació requerida a l’article 3 de l’ordenança; concretament,  una vegada finalitzada la instal·lació s’haurà de presentar:
· un certificat de la persona instal·ladora de categoria especialista autoritzada
· un certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas
· la inscripció a indústria de la modificació de la instal·lació de baixa tensió.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1317/2020. Llicència urbanística – reparació del voladís d'un edifici

	Favorable
	Tipus de votació: unanimitat

	Vista la sol·licitud de llicència d'obres per reparar un voladís (exp. Mn2020/63);
Vist l'informe emès pels Serveis Tècnics Municipals i a proposta de l’alcalde actal. i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que en cas de preveure l’ocupació de la via pública a conseqüència de les obres o per eventuals talls de circulació, caldrà sol·licitar explícitament l’autorització.  
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	B) ACTIVITAT DE CONTROL 


	Sessió de la Junta de Govern Local

	Vist que el dilluns 7 de setembre de 2020 hi ha programats actes de la Festa Major de Solsona,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda fixar la pròxima reunió de la Junta de Govern Local el dilluns 14 de setembre de 2020, a les 19.00 hores. 


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

